Listowa jemjelica

Listowa jemjelica (Viscum album) jo rostlina ze swójźby sandelowych rostlinow (Santalaceae).

Pó někotarych žrědłach se swójskej swójźbje jemjelicowych rostlinow (Viscaceae) pśirědujo.

 Wopis 
Listowa jemjelica jo kerk, kótaryž dośěgnjo wusokosć wót 20 až 50 cm. Rostlina jo na bomach rosćony połparazit, pśi comž rostlina jo pak muska pak žeńska. 

Gałuzy su wěcej raz widlickojśe roznogaśowane.

 Łopjena 
Łopjena su měnjate, lancetojte abo lancetojśe-spatelojte, kóžane a pśecej zelene.

 Kwiśonki 
Kwiśo wót februara až do apryla. Njenaglědne kwiśonki stoje pó tśich až pó pěśich w promjenjach.

 Płody 
Płody su błyšćece běłe abo žołtojte a dośěgnu wjelikosć wót až do 1 cm.

 Stojnišćo 
Rosćo na listowych bomach, pśedewšym na topołach, wjerbach a jabłušcynach, ale teke na běłych jedłach a chójcach. Pśi tom cyca wódu a seśeńske sole z žywjarjowych rostlinow, mjaztym wuglikowe hydraty sam twóri.

 Rozšyrjenje 
Rostlina jo w pódpołdnjowej Skandinawiskej srjejźnej a pódpołdnjowej Europje rozšyrjona.

 Maśizny 
Rostlina wopśimjejo gadowate lektiny a wiskotoksiny.

 Póddružyny 
Pó wězanju na rozdźělne žywjarjowe bomowe družyny se znutśika družyny Viscum album wšake póddružyny abo "žywjarjowe rasy" rozeznawaju:
 Viscum album subsp.  album; synonym Viscum album - na listowych štomach
 Viscum album subsp.  abietis; synonym Viscum abietis - na běłych jedłach
 Viscum album subsp.  austriacum; synonym Viscum laxum - na chójcach
 W lěśe 2002 bu z Kretiskej jemjelicu (Viscum album subsp. creticum) dalšna póddružyna wopisana, kotraž jako endemit jano na kupje Kreta wustupujo a tam na  (Pinus halepensis subsp. brutia) ako přižiwnik jo žywa.N. Böhling u. a.: Notes on the Cretan mistletoe, Viscum album subsp. creticum subsp. nova (Loranthaceae/Viscaceae). In: Israel Journal of Plant Sciences 50 (Supplement, 2002), S77–S84.

Něga pśi składnosći ako póddružynu (Viscum album subsp. coloratum) wjeźona korejańska abo japańska jemjelica se pśeśiwo tomu źinsa ako swójska družyna (Viscum coloratum) wobglěda.Viscum coloratum w  "Flora of China"
Pśi někotarych awtorach eksistěrujo aziska póddružyna Viscum album subsp. meridianum (Danser) D.G.Long Viscum album Linnaeus subsp. meridianum (Danser) D. G. Long w "Flora of China".

 Nožki 

 Žrědła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, bok 472 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 262 

 Eksterne wótkaze 



Kategorija:Sandelowe rostliny